Օլինիկը Գոնզագայի համալսարանի բասկետբոլային հավաքականի կազմում
**Քելլի Թայլեր Օլինիկ** (անգլ.՝ *Kelly Tyler Olynyk*, ապրիլի 19, 1991(1991-04-19), Տորոնտո, Կանադա), կանադացի պրոֆեսիոնալ բասկետբոլիստ, կենտրոնական և ծանր հարձակվող։ Ներկա պահին հանդես է գալիս Բասկետբոլի ազգային ասոցիացիայի (NBA) «Յութա Ջազ» ակումբում։

Համալսարանային առաջնությունը անցկացրել է Գոնզագայի համալսարանում, ընդ որում ունի հաշվապահի բակալավրի աստիճան (2012)։

Ընտրվել է 2013 թվականի NBA-ի դրաֆթի 13-րդ ընտրությամբ՝ «Դալաս Մավերիքսի» կողմից, որից հետո տեղափոխվել է «Բոստոն Սելտիքս»։

Վաղ կյանքը
----------

Օլինիկը ծնվել է «բասկետբոլային» ընտանիքում. Օլինիկի հայրը՝ Քենը, 1989-2002 թվականներին մարզել է Տորոնտոյի համալսարանի տղամարդկանց բասկետբոլային թիմը, ինչպես նաև 1983-1996 թվականների ընթացքում եղել է Կանադայի բասկետբոլի երիտասարդական հավաքականի մարզիչը։ Նույն հավաքականում հանդես էր գալիս կանադական բասկետբոլի ապագա գերաստղ Սթիվ Նեշը։ Մայրը՝ Առլին անունով, եղել է Կանադայի համալսարանային առաջնության կանաց բասկետբոլիային հանդիպումների մրցավարուհի, իսկ 1995-2004 թթ. եղել է «Տորոնտո Ռեպտորսի» աշխատակից, մասնավորապես եղել է ակումբի հանդիպումների հաշիվ պահող։ Շուտով Քելլիի հայր Քենը դառնում է Թոմսոն Ռիվերսի անվան համալսարանի սպորտային բաժնի տնօրեն, և ընտանիքը տեղափոխվում է բնակվելու Քեմփլուփս քաղաքում (Բրիտանական Կոլումբիա նահանգ)

Օլինիկը, ի տարբերություն շատ կանադացի հեռանկարային դեռահաս բասկետբոլիստների, որոշում է չհաճախել ամերիկյան դպրոց, այլ փոխարենը հանդես գալ հայրենիքում։ Սկզբնապես Օլինիկը հանդես էր գալիս որպես խաղարկող, նույնիսկ երբ տարիների ընթացքում նրա հասակը 190 սմ-ից աճում է 208-ի։

Համալսարանային կարիերան
-----------------------

Գոնզագայի համալսարանում հանդես գալու տարիներին Օլինիկը 2012–2013 մրցաշրջանում դարձել էր «Academic All-America» խորհրդանշական հավաքականի անդամ։ Նույն մրցաշրջանը Օլինիկը ավարտում է 17, 8 միավոր, 7, 3 անդրադարձ և 1, 7 արդյունավետ փոխանցում միջին ցուցանիշներով

Պրոֆեսիոնալ կարիերան
--------------------

Օլինիկն ընտրվում է NBA-ի 2013 թվականի դրաֆթի 13-րդ ընտրությամբ՝ «Դալաս Մավերիքսի» կողմից, սակայն փոխանակվում է և տեղ գտնում «Բոստոն Սելտիքսում», որն իր հերթին զիջում է Լուկաս Նոգեյրայի հանդեպ ունեցած իրավունքները, ինչպես նաև երկու ընտրության իրավունքներ ապագա դրաֆթների երկրորդ ռաունդներում։

2013 թվականի հուլիսի 7-ին՝ NBA-ի ամառային առաջնության առաջին իսկ հանդիպումից հետո, «Բոստոնը» որոշում է պայմանագիր կնքել նրա հետ։ Վերջինս այդ հանդիպման ժամանակ վաստակել էր 25 միավոր՝ կատարած ընդհանուր 13 նետումներից իրացնելով 9-ը։

Կարիերայի վիճակագրություն
-------------------------

| Պայմանանշաններ |
| --- |
|   Խ | Մասնակցած խաղեր |   ՄԽ  | Խաղեր որպես մեկնարկային |  ր/խ  | Խաղացած րոպեներ |
|  ՆԱ%  | Նետման արդյունավետություն |  3Մ%  | Երեք միավորների իրացման արդյունավետություն |  Տ%  | Տուգանային նետման արդյունավետություն |
|  ա/խ  | անդրադարձները խաղում |  փ/խ  | Արդյունավետ փոխանցումները խաղում |  խ/խ  | Խլումները խաղում |
|  բ/խ  | Բլոկշոտերը խաղում |  մ/խ  | Միավորները խաղում |  **Թավատառ**  | Կարիերայի բարձրագույն ցուցանիշ |

### Կանոնավոր առաջնություն

| Տարի | Ակումբ | Խ | ՄԽ | ր/խ | ՆԱ% | 3Մ% | Տ% | ա/խ | փ/խ | խ/խ | բ/խ | մ/խ |
| --- | --- | --- | --- | --- | --- | --- | --- | --- | --- | --- | --- | --- |
| 2013-14 | Բոստոն | 70 | 9 | 20.0 | 0.466 | 0.351 | 0.811 | 5.2 | 1.6 | 0.5 | 0.4 | 8.7 |
| Կարիերայում |  | 70 | 9 | 20.0 | 0.466 | 0.351 | 0.811 | 5.2 | 1.6 | 0.5 | 0.4 | 8.7 |

Ծանոթագրություններ
------------------

1. ↑  «Գոնզագայի Քելլի Օլինիկը հայտարարում է մոտակա դրաֆթում մասնակցելու մասին». *USAToday.com*. 2013 թ․ ապրիլի 19. Վերցված է 2013 թ․ մայիսի 17-ին.
2. ↑  Անդերսոն, Քելլի (2013 թ․ մարտի 18). «Կանադյի տաղանդները». Սպորտս Իլուսթրեյթիդ. Արխիվացված է օրիգինալից 2013 թ․ նոյեմբերի 4-ին. Վերցված է 2013 թ․ սեպտեմբերի 10-ին.
3. ↑  «Մարզական պատմություն». Թոմփսոն Ռիվերսի համալսարան. Արխիվացված է օրիգինալից 2015 թ․ ապրիլի 18-ին. Վերցված է 2013 թ․ սեպտեմբերի 10-ին.
4. ↑  Սելտիքսը ձեռք է բերում Օլինիկին և Այվերսոնին
5. ↑  «Սելտիքսը պայմանագիր է կնքում Օլինիկի հետ». *NBA.com*. 2013 թ․ հունիսի 7. Վերցված է 2013 թ․ սեպտեմբերի 10-ին.

Արտաքին հղումներ
----------------

|  |  |
| --- | --- |
|  | Քելլի Օլինիկ Վիքիպահեստում |

* Կենսագրությունը Գոնզագայի համալսարանի սպորտային բաժնում Archived 2013-05-22 at the Wayback Machine.
* ESPN էջը